प्रसूता की मौत मामले में कार्रवाई की मांग
नगरके एक निजी नर्सिंग होम में दो दिन पूर्व प्रसूता की मौत प्रकरण में परिजनों ने पुलिस थाने में जाकर आरोपी के खिलाफ सख्त कार्रवाई करने की मांग की है। मृतका के परिजनों ने थाना प्रभारी से मिलकर मांग रखी कि घटनाक्रम को दो दिन हो गए मगर अभी तक आरोपी के खिलाफ कार्रवाई नहीं हो रही है जो दुर्भाग्यपूर्ण है।
परिजनों ने आरोप लगाया कि नर्सिंग होम के चिकित्सक यशपाल लोमरोड़ स्टाफ की लापरवाही से प्रसूता की मौत हुई। इलाज पर पूर्ण रूप से ध्यान नहीं दिया गया। शुक्रवार सुबह डिस्चार्ज पर्ची देकर डॉक्टर बगैर देखभाल किए रवाना हो गए। जबकि मृतका के ग्लूकोज की ड्रिप चढ़ रही थी, पूर्ण रूप से स्वस्थ भी नहीं थी, ऐसी स्थिति में डॉक्टर को बाहर नहीं जाना चाहिए था।
जब स्वास्थ्य बिगड़ गया उस समय नर्सिंगकर्मियों ने किसी को नहीं बुलाया जबकि हमने व्यक्तिगत आग्रह करके राजकीय बांगड़ चिकित्सालय के डॉ. ओपी विश्नोई जीके शर्मा को बुलाया। थाना प्रभारी भजनलाल ने बताया कि इस संबंध में तत्परता से कार्रवाई की जा रही है। चिकित्सक उपस्थित अन्य कर्मियों के खिलाफ मामला भी दर्ज कर लिया गया है।
जब डिस्चार्ज किया तब स्वस्थ थी प्रसूता
^मैंनेपूर्ण स्वस्थ मानकर शुक्रवार सुबह 9 बजे प्रसूता को डिस्चार्ज कर दिया था, जब डिस्चार्ज किया था उस समय स्वास्थ्य पूरी तरह से सही था। दोपहर में तबीयत कैसे बिगड़ी इसकी मुझे जानकारी नहीं। इलाज में किसी प्रकार की लापरवाही मेरे हिसाब से तो नहीं हुई है, मुझे प्रसूता की मौत का दुख है। -डॉ.यशपाल लोमरोड़।
hin_Deva hin_Deva hin_Deva hin_Deva hin_Deva hin_Deva